Մելանի Գրիֆիթ

Մելանի Գրիֆիթ (անգլ. Melanie Griffith, ), ամերիկացի դերասանուհի։

Կենսագրություն 
Մելանին միակ երեխան էր դերասանուհի և ֆոտոմոդել Թիպպի Հեդրենի, որը ուներ շվեդական, գերմանական և նորվեգական ծագում և Փիթեր Գրիֆիթի, որն ուներ անգլիական ծագում, ավագ երեխան։ Նրա մայրը հանրաճանաչ էր դարձել շնորհիվ Հիչքոքի «Թռչուններ» և «Մարնի» ֆիլմերում խաղացած դերերի։ Մելանիի ծնողները բաժանվեցին երբ նա չորս տարեկան էր։ Նրա հայրը երկրորդ անգամ է ամուսնանում և ունենում է երկու զավակներ՝ դերասանուհի Թրեյսի Գրիֆիթը (հայտնի է «Հավերժ քնի ճամբար 3» ֆիլմում խաղացած դերով) և դեկորացիաների նկարիչ Քլեյ Գրիֆիթը։

Մելանիի առաջին դերը գովազդային հոլովակն էր, որում նա նկարահանվել է 9 ամսական հասակում։ Իր հետևում ունենալով մի քանի մանր դերակատարումներ, Մելանին լուրջ դեր է ստանում Արթուր Պենի «Գիշերային քայլեր» («Night Moves», 1975 թվական) ֆիլմում։ Ֆիլմի նկարահանումների ժամանակ նա ծանոթանում է իր առաջին ամուսին Դոն Ջոնսոնի հետ։

Թմրանյութերի պատճառով Մելանիի կարիերան ընդհատվում է մոտ տասը տարով։ Նրա վերադարձը սկսվում է շնորհիվ Բրայան Դե Պալմայի «Մարմնի նմանակը» («Body Double») ֆիլմի։ Այդ ֆիլմը նրան բերում է «Վայրի հնարք» («Something Wild») ֆիլմի աստղային դերին։ Համընդհանուր ճանաչման հաջորդ քայլը դառնում է «Գործարար աղջիկը» («Working Girl») ֆիլմը։ Այդ դերակատարման համար նա արժանանում է «Ոսկե Գլոբուս» մրցանակի, որպես լավագույն կատակերգական դերասանուհի և անվանակարգվում է «Օսկար» մրցանակի։ Եվս մեկ ֆիլմ՝ «Երկուսն արդեն շատ է» («Two Much», 1955 թվական) կարևոր դեր է խաղում նրա կյանքում։ Նկարահանումների ժամանակ նա ծանոթանում է Անտոնիո Բանդերասի հետ, որի հետ էլ ապագայում ամուսնանում է։

Գրիֆիթը նկարահանվում է նաև հեռուստատեսային նախագծերում։ 1999 թվականին HBO մալուխային հեռուստատեսությունը նրան հրավիրում է «Նախագիծ 281» («RKO 281») ֆիլմում դերակատարման, որի համար նա ավելի ուշ արժանանում է «Էմմի» մրցանակի՝ «Երկրորդ պլանի կանացի դերակատարում» անվանակարգում։ Նաև Մելանին մասնակցություն է ունենում այլ հեռուստանախագծերում։

2003 թվականին Մելանին որոշում է ուժերը փորձել այլ ոլորտում։ Նա նորամուտն է նշում «Չիկագո» («Chicago») մյուզիքլում՝ Ռոքսիի դերում։ Հետաքրքիր է, որ, միևնույն ժամանակ, Անտոնիո Բանդերասը խաղում էր մեկ այլ՝ «Ինը» մյուզիքլում, ընդ որում այդ թատրոնը գտնվում էր մեկ փողոց այն կողմ։ Չնայած այն բանին, որ Մելանին վերջերս էր սկսել երգել և պարել, այնուամենայնիվ նա թատերական քննադատի սյունակի է արժանանում «Նյու Յորք Թայմս»-ում և, որպես հետևանք, հանդիսատեսի ուշադրություն։

Անձնական կյանք 

Գրիֆիթը ամունացած է եղել չորս անգամ։ Կարճ ժամանակ նրա ամուսինն է եղել Դոն Ջոնսոնը՝ 1976 թվականին։ Այնուհետև նա ամուսնանում է Սթիվեն Բաուերի հետ՝ 1980 թվականին և 1987 թվականին բաժանվում է նրանից։ 1989 թվականին նա նորից ամուսնանում է Դոն Ջոնսոնի հետ և յոթ տարի անց՝ 1996 թվականին, նրանք նորից բաժանվում են։ Մելանի Գրիֆիթը Դոն Ջոնսոնին լքում է Անտոնիո Բանդերասի պատճառով, որի հետ ամուսնանում է նույն թվականին։ 2014 թվականի մայիսի 6-ին Գրիֆիթը Բանդերասին ամունալուծման հայտարարություն է անում։

Մելանին ունենում է երեք զավակ՝ բոլոր երեք ամուսիններից. Ալեքսանդր Գրիֆիթ Բաուեր (ծնվել է 1985 թվականին), Դակոտա Մայի Ջոնսոն (ծնվել է 1989 թվականին), Ստելլա դել Կարմեն Բանդերաս Գրիֆիթ (ծնվել է 1996 թվականին)։ Դակոտան գնացել է մոր հետքերով և 2006 թվականին «Ոսկե Գլոբուս» կինոփառատոնի արարողությունում դարձել է «Միսս «Ոսկե Գլոբուս»» (Մելանի Գրիֆիթը Միսս «Ոսկե Գլոբուս» է դարձել 1975 թվականին)։

Մրցանակներ և անվանակարգումներ

«Օսկար» մրցանակաբաշխություն 
 1988 թվական — Լավագույն կանացի դերակատարում՝ «Գործարար աղջիկ» ֆիլմի համար - անվանակարգում։

BAFTA մրցանակաբաշխություն 
 1989 թվական — Լավագույն կանացի դերակատարում՝ «Գործարար աղջիկ» ֆիլմի համար - անվանակարգում։

«Ոսկե Գլոբուս» մրցանակաբաշխություն 
 1999 թվական — Երկրորդ պլանի լավագույն կանացի դերակատարում՝ «Նախագիծ 281» հեռուստաֆիլմի համար - անվանակարգում։
 1995 թվական — Երկրորդ պլանի լավագույն կանացի դերակատարում՝ «Աղջիկները վայրի Արևմուտքից» ֆիլմի համար - անվանակարգում։
 1988 թվական — Լավագույն կանացի դերակատարում կատակերգությունում կամ մյուզիքլում՝ «Գործարար աղջիկ» ֆիլմի համար - մրցանակ
 1986 թվական — Լավագույն կանացի դերակատարում կատակերգությունում կամ մյուզիքլում՝ «Վայրի հնարք» ֆիլմի համար - անվանակարգում։
 1984 թվական — Երկրորդ պլանի լավագույն կանացի դերակատարում՝ «Մարմնի նմանակը» ֆիլմի համար - անվանակարգում։ 
 1974 թվական — Միսս «Ոսկե Գլոբուս»։

«Էմմի» մրցանակաբաշխություն 
 2000 թվական — Երկրորդ պլանի լավագույն կանացի դերակատարում մինի սերիալում կամ ֆիլմում՝ «Նախագիծ 281» հեռուստաֆիլմի համար - անվանակարգում։

AACTA մրցանակաբաշխություն 
 2003 թվական — Երկրորդ պլանի լավագույն կանացի դերակատարում՝ «Գիշեր, որը մենք անվանեցինք ցերեկ» ֆիլմի համար - անվանակարգում։

«Ոսկե ազնվամորի» մրցանակաբաշխություն 
 2000 թվական — Վատագույն դերասանուհի՝ «Խելագար Սեսիլ Բ» ֆիլմի համար - անվանակարգում։
 1999 թվական — Վատագույն դերասանուհի՝ «Կինն առանց կանոնների» ֆիլմի համար - անվանակարգում։ 
 1996 թվական — Երկրորդ պլանի վատագույն դերասանուհի՝ «Մալհոլանդ լեռը» ֆիլմի համար - մրցանակ։
 1996 թվական — Վատագույն դերասանուհի՝ «Երկուսը արդեն շատ է» ֆիլմի համար - անվանակարգում։
 1993 թվական — Վատագույն դերասանուհի՝ «Սիրո դասեր» ֆիլմի համար - անվանակարգում։
 1992 թվական — Վատագույն դերասանուհի՝ «Անծանոթը մեզանում» և «Լույս մթության մեջ» ֆիլմերի համար - մրցանակ։
 1990 թվական — Վատագույն դերասանուհի՝ «Սնափառության խարույկ» ֆիլմի համար - անվանակարգում։

Ֆիլմագրություն

Աղբյուրներ 

 Официальный сайт
 
 Melanie Griffith at Emmys.com

Ծանոթագրություններ 

Ամերիկացի կինոդերասանուհիներ
«Ոսկե ազնվամորի» մրցանակի դափնեկիրներ
Ամերիկացի հեռուստատեսային դերասանուհիներ
Նյու Յորք քաղաքում ծնվածներ
21-րդ դարի ամերիկացի դերասանուհիներ
20-րդ դարի ամերիկացի դերասանուհիներ
«Ոսկե գլոբուս» մրցանակի դափնեկիրներ
Ամերիկացի երեխա դերասանուհիներ